На основу члана 20. Закона о јавном информисању и медијима („Службени гласник Републике Србије“, број: 92/2023), члана 5. став 1., члана 6 и члана 7. став 1. Правилника о суфинансирању пројеката за остваривање јавног интереса у области јавног информисања („Службени гласник РС“, број:6/24), Уредбе о условима и критеријумима усклађености државне помоћи у области јавног информисања („Службени гласник РС" број 9/22),члана 70. Статута Општине Владичин Хан („Службени гласник Града Врања“, број 4/2019 и 28/22), члана 6. Одлуке о буџету Општине Владичин Хан за 2024. годину(„Службени гласник Града Врања“, број 29/2023), члана 30. Одлуке о Општинском већу Општине Владичин Хан („Службени гласник Града Врања“, број 9/2019) и члана 73. Пословника Општинског већа Општине Владичин Хан („Службени гласник Града Врања“, број 31/2020), Општинско веће Општине Владичин Хан, на седници одржаној дана: 28.02.2024. године, донело је

**О Д Л У К У**

**О УТВРЂИВАЊУ ВРСТЕ КОНКУРСА КОЈИ СЕ РАСПИСУЈЕ**

**ЗА СУФИНАНСИРАЊЕ ПРОЈЕКАТА ИЗ БУЏЕТА ОПШТИНЕ ВЛАДИЧИН ХАН**

**РАДИ ОСТВАРИВАЊА ЈАВНОГ ИНТЕРЕСА У ОБЛАСТИ ЈАВНОГ ИНФОРМИСАЊА У 2024. ГОДИНИ И УТВРЂИВАЊУ ВИСИНЕ СРЕДСТАВА ЗА РЕАЛИЗАЦИЈУ КОНКУРСА**

**Члан 1.**

Овом Одлуком утврђује се, да ће Општинско веће општине Владичин Хан расписати јединствени конкурс за суфинансирање пројеката из буџета општине Владичин Хан ради остваривања јавног интереса у области јавног информисања у 2024.години.

**Члан 2.**

Висина буџетских средстава предвиђених за суфинансирање пројеката из области јавног информисања, опредељена су Одлуком о буџету општине Владичин Хан за 2024. Годину („Службени гласник Града Врања“ број 29/23) у укупном износу од **4.275.000,00** динара, у оквиру раздела 5 Општинска управа, Програм 1201 развој културе и информисанја, програмска кативност 0004 Остваривање и унапређивање јавног интереса у области јавног информисанја, позиција 111, економска класификација 454000 субвенције приватним предузећима.

**Члан 3.**

Конкурс се расписује за пројекте:

производње медијских садржаја ;

Конкурс се расписује и средства се додељују за пројекте чија реализација може трајати до годину дана од дана доношења одлуке о додели средстава, односно са планом пројектних активности.

Најмањи износ средстава који се може одобрити по пројекту, утврђује се у износу од 50.000,00 динара, а највећи износ средстава по пројекту утврђује се у износу од 1.200.000,00 динара.

**Члан 4.**

Одлука ступа на снагу даном доношења.

Одлуку објавити на веб презентацији Општине Владичин Хан.

**ОПШТИНСКО ВЕЋЕ ОПШТИНЕ ВЛАДИЧИН ХАН**

**БРОЈ:06-21/2/24-III**

#### П Р Е Д С Е Д Н И К,

**Горан Младеновић**